《赠答郭太史美命》
明代·胡应麟

缥缈蓬壶十二楼，锵金鸣玉扈宸旒。客传江夏无双誉，人拟汾阳第一流。

紫闼霞明螭陛底，青宫云绕凤池头。遥怜后夜藜灯色，曳杖频携太乙游。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。